b'\n_START_ARTICLE_\nBronislava Lotri\xc4\x8d - Pentek\n_START_SECTION_\n\xc5\xa0olanje\n_START_PARAGRAPH_\nDiplomirala je leta 1951 na Medicinski fakulteti v Ljubljani. Leta 1957 je opravila specialisti\xc4\x8dni izpit in leta 1974 doktorirala. Od leta 1959 je delala na MF v Ljubljani, od 1989 kot redna profesorica. V letih 1953-1991 je delala na Univerzitetni ginekolo\xc5\xa1ki kliniki v Ljubljani in se posve\xc4\x8dala predvsem perinatologiji. Za medicinske sestre je napisala skripta s podro\xc4\x8dja ginekologije in porodni\xc5\xa1tva, sodelovala pa tudi pri u\xc4\x8dbeniku za \xc5\xa1tudente medicine. Objavila je 55 strokovnih \xc4\x8dlankov, za zdravstveno ozave\xc5\xa1\xc4\x8danje \xc5\xbeensk pa ve\xc4\x8d kot 200 poljudnoznanstvenih prispevkov in 2 knjigi (Zdravni\xc5\xa1ki nasveti, 1975; Nose\xc4\x8dnost in novorojen\xc4\x8dek, 1985, z drugimi).'